Diari Oficial de la Generalitat Valenciana


Sumari del DOGV 3, del 09-08-1978 (1978/801148)

DECRET pel qual es fa públic el Reglament de funcionament del Registre General del Consell del País Valencià.
-------------------------------------------------------------------------------------------------------------

### Dades del document

Número de DOGV
:   3

Data del DOGV
:   09-08-1978

Secció del DOGV
:   SENSE SECCIÓ ESPECÍFICA

Número del document
:   1978/801148


Data del document
:   20-06-1978

Organisme emissor


Tipus de document
:   Decret

Anàlisi jurídica

Decret pel qual es fa públic el Reglament de funcionament del Registre General del Consell del País Valencià.  
Sotmesa l'actuació del Consell del País Valencià al principi de legalitat dels seus actes que estableix la Llei de Règim Jurídic de l'Administració de l'Estat i la Llei de Procediment Administratiu, i als principis que la inspiren i en ordre al desenvolupament del que preveu l'article 26 del Reglament de Règim Interior del Consell del País Valencià, i per complementar. lo, la Presidència del Consell del País Valencià proposà, i el Plenari d'aquest l'aprovà en la seua sessió del 17 de juny de 1978 el Reglament de funcionament del Registre General del Consell que es publica a continuació:  
Article primer.- S'estableix un Registre General del País Valencià, d'Entrada i d'Eixida, depenent de la Presidència, d'acord amb l'article vint-i-sis del Reglament de Règim Interior.  
Article segon.- El Registre General del Consell estarà obert al públic durant vuit hores diàries, d'acord amb l'horari d'oficina.  
Article tercer.- El Registre General comprendrà llibres d'Entrada i llibres d'Eixida de documents, enquadernats i foliats. En totes les seues fulles es posarà el segell en tinta del Consell i en el primer full la diligència datada en què s'expresse el número dels que conté. Els llibres no podran eixir de l'edifici de la Corporació ni encara a requeriment d'Autoritats de qualsevol ordre i faran fe a tots els efectes legals del que s'hi conté.  
Article quart.- S'assentaran en el Registre d'Entrada tota classe de documents públics o privats dirigits al Consell que continguen una manifestació de voluntat, judici, o desig, qualsevol que siga la forma en que es transmeta, sempre que es faça per escrit, i conste l'autor i les circumstàncies personals d'aquest.  
Article cinqué - En el Llibre- Registre d'Eixida s'anotaran tots els oficis, notificacions, ordres, comunicacions, certificacions, expedients o resolucions que emanen del Consell del País Valencià.  
Article sisé.- Els llibres d'Entrada comprendran prou caselles per a fer-hi constar els extrems següents:  
a) Número de ordre correlatiu de l'assentament.  
b) Data del document, amb expressió del dia, mes i any.  
c) Data de l'ingrés del document al Registre General.  
d) Procedència del document, amb indicació d'Autoritat, Corporació o persona que el subscriu.  
e) Extracte, reserva o breu referència de l'assumpte comprés en el cas de l'escrit registrat.  
f) Negociat, Secció o Dependència a què corresponga el seu coneixement.  
g) Resolució de l'assumpte, data i Autoritat que l'haja dictat, i  
h) Observacions, per a qualsevol anotació que en un cas concret pogués convenir.  
Les caselles del llibres d'Eixida es referiran a aquestes conceptes:  
a) Número de ordre.  
b) Data del document.  
c) Data d'Eixida.  
d) Autoritat, Negociat, o Secció o Dependència de procedència.  
e) Autoritat, Corporació o particular a qui es dirigeix.  
f) Extracte del seu contingut.  
g) Referència, si de cas, a l'assentament d'entrada, i  
h) Observacions.  
Els assentaments han de practicar-se en forma clara i sense esmenes ni raspadures que, si existissen, seran salvades.  
Article seté.- Registrat un document s'hi estampara la nota expressiva de la data en què s'inscriu, entrada o eixida, i número d'ordre que li haja correspost.  
Article vuité.- El lliurament i la recepció, l'obertura i tramitació dels plecs de proposicions per a optar a subhastes o concursos, i els documents complementaris ' s'avindran a allò dispost especialment en les normes generals de contractació administrativa.  
Article deu.- Els escrits podran presentar-se acompanyats del document o documents en els quals els interessats basen el seu dret, ja siguen originals, ja per testimoni o per còpia de l'original, que cotejarà el funcionari encarregat del Registre.  
Article onze.- Tota persona que presente un document en el Registre podrà sol·licitar rebut gratuït on conste dia i hora de presentació, número d'entrada i succinta referència de l'assumpte.  
El rebut farà prova respecte de la data en què el document ingressà en el Registre.  
La fotocòpia fidel del document presentat farà les vegades d'aquest rebut, amb el segell del Registre General.  
Article dotze.- Els representants legals o voluntaris hauran d'afegir els seus escrits el document que els acredite com a tals, quan l'Administració ho exigirà.  
Si sorgeixen dubtes respecte de la personalitat dels reclamants o dels seus Apoderats o sobre la suficiència del poder, informarà un Lletrat del Consell, o en el seu defecte, el Secretari.  
Article tretze.- L'encarregat del Registre, d'acord amb allò que decrete marginalment el Sr. Subsecretari de la Presidència del Consell en cada document, i una volta efectuada la inscripció, farà la classificació dels ingressats., i procedirà a distribuir-los entre les distintes dependències, on s'anotaran en el Registre parcial i s'afegiran als antecedents, si n'hi havia, o s'obrirà o iniciarà expedient, si de cas, donant-li la corresponent tramitació.  
El que es publica per a general coneixement.  
València, a 20 de juny de 1978.  
El President del Consell   
JOSEP LLUIS ALBIÑANA OLMOS